**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ НА ОБЩИНА РИЛА**

**П Р Е Д Л О Ж Е Н И Е**

**ОТ**

**ГЕОРГИ КАБЗИМАЛСКИ**

*Кмет на Община Рила*

**ОТНОСНО:**

1. План-сметка за относимите за календарната 2025 година разходи за извършване на дейностите по предоставяне на услугите по чл. 62 от ЗМДТ, за които се заплаща такса за битови отпадъци, за всяка от услугите и по източници на финансиране;
2. Размер на таксата за битови отпадъци за 2025 г.

**УВАЖАЕМА ГОСПОЖО ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

На основание чл. 66, ал. 1 от Закона за местните данъци и такси (ЗМДТ - действаща към настоящия момент редакция) и чл. 16, ал. 1 от Наредбата за определяне и администриране на местни такси и цени на услуги на територията на Община Рила (НОАМТЦУ), внасяме за разглеждане и одобрение проект на план-сметка за 2025 г. и предложение за размер на таксата за битови отпадъци за 2025 г. Съгласно посочените нормативни разпоредби Общински съвет на Община Рила определя годишния размер на таксата за битови отпадъци поотделно за всяка услуга, въз основа на одобрена план-сметка за необходимите разходи във връзка с извършване на дейностите по събиране, извозване, обезвреждане в депа или други съоръжения на битовите отпадъци, както и за поддържане чистотата на териториите за обществено ползване.

Съгласно чл. 66, ал. 3 от същия закон, респ. чл. 16, ал. 3 от НОАМТЦУ, когато до края на предходната година общинският съвет не е определил размер на таксата за битови отпадъци за текущата година, таксата се събира на база действащия размер към 31 декември на предходната година.

Проектът на решение за одобряване на план-сметката, заедно с проектите на доклад на вносителя и на план-сметката, се публикуват за обществено обсъждане на интернет страницата на общината, в срока по чл. 69, ал. 2 от Административно-процесуалния кодекс (АПК), като административният орган осигурява на заинтересованите лица възможност да осъществят правото си на участие в разумен срок, определен от административния орган, който не може да бъде по-кратък от един месец от деня на уведомяването по чл.66 от АПК – уведомяване за предстоящо издаване на общ административен акт.

С Постановление № 93 от 04.04.2024 г. Министерски съвет прие Наредба за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в Закона за местните данъци и такси, наричана за кратко Наредбата. В Приложение № 1 от Наредбата е посочен образеца, въз основа на който следва да бъде изготвена План-сметката по чл. 66, ал. 3, т. 1 от Закона за местните данъци и такси.

Новият ред и новите видове основи за определяне на ТБО приети в Наредбата се предвижда да влязат в сила от 31.12.2025 г., обстоятелство постановено в обнародвания в ДВ, бр. 81 от 24.09.2024 г. Закон за изменение и допълнение на Закона за местните данъци и такси.

С оглед на горното, и за предстоящата 2025 г., няма изменение в приетите от Общински съвет на Община Рила видове основи за определяне на таксата за битови отпадъци, а именно:

- за недвижимите имоти на физическите лица и жилищните имоти на юридическите лица (предприятията) основа за определяне на таксата за битови отпадъци е данъчната оценка на имота,

- основа за определяне на таксата за битови отпадъци за нежилищните имоти на юридическите лица – по високата стойност между данъчната оценка на имота и отчетната стойност.

- заплащане на таксата за битови отпадъци според заявеното от задължените лица (лицата по чл. 11 от ЗМДТ) количество битови отпадъци, съобразно вида и броя на съдовете за съхраняване и честотата на тяхното извозване – възможност предоставена им по силата на чл. 17 от НОАМТЦУ.

В резултат към 30.10.2024 са подадени 9 бр. декларации по чл. 17 от НОАМТЦУ, като се очаква до изтичане на срока за тяхното подава – 30 ноември 2024 г., да бъдат подадени не повече от 3 бр. – изхождайки от функциониращите на територията на Община Рила юридически лица.

На основание Заповед № РД-01-04-239 от 08.10.2024 г. на Кмета на Община Рила е определена работна група с участие на служители от Общинска администрация – гр. Рила и Общинско предприятие „Чистота“- гр. Рила, със задължение за изготвяне на проект на План-сметка за относимите за календарната 2025 год. разходи за извършване на дейностите по предоставяне на услугите, за които се заплаща такса за битови отпадъци (ТБО) – образец Приложение № 1 от Наредбата и определяне размера на ТБО за 2025 г., в следствие от което настоящето предложение е структурирано в два раздела, както следва:

**I. Проект на План-сметка за относимите за календарната 2025 година разходи за извършване на дейностите по предоставяне на услугите, за които се заплаща такса за битови отпадъци (ТБО).**

В проекта на План-сметката са включени всички относими за календарната 2025 год. разходи на общината за извършване на дейности по предоставяне на услугите по чл. 62 от ЗМДТ, за които се заплаща такса за битови отпадъци, за всяка от услугите по:

а) събиране и транспортиране на битови отпадъци до съоръжения и инсталации за тяхното третиране;

б) третиране на битовите отпадъци в съоръжения и инсталации;

в) поддържане на чистотата на териториите за обществено ползване в населените места и селищните образувания в общината, както и по източници на финансиране на относимите разходи на общината за извършване на тези услуги.

План-сметката, на основание изискванията на чл. 66, ал. 3, т. 1 от ЗМДТ е изготвена по образец (Приложение № 1) и по реда, определени с Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в Закона за местните данъци и такси, както и при спазване на принципите, предвидени в чл. 7, ал. 1 и чл. 8 от ЗМДТ – възстановяване на пълните разходи на общината по предоставяне на услугата, създаване на условия за разширяване на предлаганите услуги и повишаване на тяхното качество, по-голяма справедливост при определяне и заплащане на таксите, като се съобразява и с правилата и условията на Закона за публичните финанси и на Закона за управление на отпадъците.

**Общо средствата** необходими за целесъобразното извършване на дейностите по събиране, транспортиране, третиране на битовите отпадъци в съоръжения и инсталации, както и за поддържане на чистотата на териториите за обществено ползване на територията на Община Рила **за 2025 г.,** **са в размер на 1 244 661 лв.,** разпределени по компоненти, както следва:

**1. Събиране и транспортиране на битовите отпадъци до съоръжения и инсталации за тяхното третиране.**

Планираните средства за събиране и транспортиране на битовите отпадъци през 2025 г. възлизат **в размер на 495 881 лв.,** от които:

**1.1.** за събиране на битовите отпадъци от точки за събиране (по схема) от територията на Община Рила са предвидени **182 827 лв.,** включващи в себе си заплати и осигурителни вноски, издръжка (материали, работно облекло) за ангажирания в дейността човешки ресурс, а за транспортирането им до съоръженията за третиране и обезвреждане – **88 680 лв.** (издръжка (§10-00) за горива, ГСМ, друго).

Тенденцията за количествата събрани и транспортирани битови отпадъци за периода 2021 – 2023 г., е както следва:

**1.2.** за придобиване, поддържане и ползване на съдове за събиране на битови отпадъци – **161 414 лв.,** от които:

а) 9 000 лв. за придобиване на съдове за разделно събиране на битови отпадъци над прага на същественост;

б) 40 000 лв. за придобиване на съдовете за събиране на битови отпадъци, с обем 1,1 куб. м., под прага на същественост.

в) 108 334 лв. за придобиване на превозни средства за събиране и транспортиране на битови отпадъци.

С Решение по т. 6 от Протокол от 05.04.2024 г. на Общото събрание на РСУО – Благоевград, постановено във връзка с Решение № 44 от 25.01.2024 г. на Общински съвет на Община Рила е дадено съгласие Община Рила да ползва от натрупаните средства по ЗУО по банковата сметка за чужди средства в РИОСВ – Благоевград, средства в общ размер до 190 000 лв. В резултат, в план-сметката в т. 4 и т. 7 са заложени съответно сумата от 40 000 лв. без ДДС (виж буква „а“) и сумата от 108 334 лв. без ДДС, от които 75 000 лв. без ДДС за закупуване на употребяван специализиран автомобил за събиране и транспортиране на разделно събрани отпадъци от съдове за разделно събиране на отпадъци и 33 334 лв. без ДДС за закупуване на употребяван товарен автомобил за събиране и транспортиране на едрогабаритни отпадъци.

Същите са включени в относимите за 2025 г. разходи на общината по ТБО, но намалени с разходите, които са за сметка на други източници на финансиране, а именно от натрупаните средства от отчисленията по чл. 64 от ЗУО.

г) 4 080 лв. за ползване (наем) на контейнер за събиране на битови отпадъци – гондола.

Съгласно изискванията на чл. 66, ал. 8 от ЗМДТ средствата за придобиване на актив, каквито са съдовете за битови отпадъци, чиято стойност надвишава стойностния праг на същественост, приет от общината, и който се очаква да бъде използван през повече от една календарна година, се разделят на срока на използване на актива и в план-сметката се включва съответстващата за календарната година част от тези средства. В случая за Община Рила такива съдове са съдовете за разделно събиране на битови отпадъци за закупуването, на които са предвидени 18 000 лв. Експлоатационния срок на същите е приблизително от 12 до 48 месеца или средно 24 месеца, респективно 2 години (2025/2027 г.) , в следствие от което в план-сметката е заложена частта съответстваща на първата от трите експлоатационни години, а именно: 9 000 лв.

**1.3.** Система за наблюдение и управление на стандартната сметосъбираща техника – превозни средства. Същите са оборудвани с независима система – GPS устройство, която предоставя данни за маршрута, времето на изпълнение на задачите, както и разпознаване при вдигане на неидентифициран съд, т.е. такъв извън схемата за поставяне. С такива GPS устройство са снабдени общо 4 (четири) превозни средства – 3 (три) в дейност „Събиране и транспортиране на битови отпадъци“ и 1 (едно) в дейност „Поддържане на чистотата“. **Предвидените средства за контрол на дейностите**, свързани със събиране, съхраняване и транспортиране на битовите отпадъци, **са в размер на 597 лв.**

**1.4.** Други разходи за предоставяне на услугата – **30 896 лв., от които:**

- 7 500 лв. за поддръжка и ремонт на превозните средства осигуряващи изпълнението на дейността,

- 9 600 лв. предвидени разходи за такси и застраховки на превозните средства и

- 13 796 лв. – амортизационни отчисления.

**1.5.** В необходимите разходи по т. 1 от настоящето предложение следва да се включват и разходите за данък върху добавената стойност (ДДС), за който не е налице право на приспадане на данъчен кредит по Закона за данък върху добавената стойност – задължение породено от нормата на чл. 66, ал. 2а от ЗМДТ (нова ДВ, бр. 66 от 2023 г., в сила от 01.01.2023 г.), в следствие от което предвидените **разходи за ДДС са в размер на 31 467 лв.,** от които 29 666 лв. ДДС за извършване на разходи за придобиване на съдове за събиране на битови отпадъци (по т. 4 от план-сметката)и на превозни средства за транспортиране на съдове (по т. 7 от план-сметката).Същото е от натрупаните отчисления по чл. 64 от ЗУО, отразени в план-сметката в колона 10, ред 16 от „Други източници на финансиране“, намалени от относимите за календарната 2025 година разходи на общината по ТБО.

**2. Третиране на битовите отпадъци в съоръжения и инсталации за тяхното третиране, в т.ч. проучване, изграждане, поддържане, експлоатация и мониторинг на депа за битови отпадъци и/или други инсталации или съоръжения за оползотворяване и/или обезвреждане на битови отпадъци, включително обезпеченията по чл. 60 и отчисленията чл. 64 от ЗУО.**

Общо планираните средства за изпълнение на дейността през 2025 г. **са в размер на 421 983 лв**.

 **2.1.** За финансиране на разходите по третиране (обезвреждане и оползотворяване) на битови отпадъци, в т.ч. и за проучвания са планирани средства **в размер на 44 130 лв.,** от които:

- за предварително третиране – 43 340 лв.,

- за компостиране – 790 лв.

 **2.2.** За изграждане на съоръжения и инсталации за третиране на битовите отпадъци **са планирани 143 738 лв.,** от които:

 - за изграждане на площадка за безвъзмездно предаване на разделно събрани отпадъци – 16 000 лв

 - за биологична рекултивация на депо за битови отпадъци – 16 340 лв.

 На основание чл. 59 и чл. 61 от ЗМСМА, при спазване на основните принципи за осъществяване на общинското сътрудничество е сключено Споразумение за партньорство № 98-00-38 от 19.02.2018 г. между общините Благоевград, Симитли, Рила, Кочериново и Бобошево, всички те учредители на „Регионалното сдружение за управление на отпадъците – Благоевград“ (РСУО), въз основа на което финансовия принос на общините-партньори се определя на база брой жители на съответната община.

Финансовият принос на Община Рила в това партньорство е 3 % - Решение взето от Общото събрание на РСУО – Благоевград, проведено на 14.08.2024 г.

Предвидените разходи за собствен принос за Община Рила, за подпомагане дейностите по т. 2.2 на РСУО – Благоевград на основание споразумението са:

 - за изграждане на компостираща инсталация и на инсталация за предварително третиране на битови отпадъци – 43 056 лв.;

 - за изграждане на анаеробна инсталация – 8 541 лв.;

 - за разходи по договор с оператор на анаеробна инсталация – 59 801 лв.;

**2.3.** За поддържане и експлоатация на депа за битови отпадъци, както и на съоръжения и инсталации за третиране на битовите отпадъци **са предвидени** **34 440 лв.**

**2.4.** Предвидените средства за обезпечения по чл. 60 и отчисления по чл. 64 от ЗУО са в размер съответно на 13 956 лв. и на 114 000 лв., **или в общ размер на 127 956 лв**.

Разходите са планирани при прогнозни средно 1200 тона отпадъци (виж. Фиг. 2).

Планираният размер отчисления в съответствие с разпоредбите на чл. 60 и чл. 64 от ЗУО е за заплащане на отчисления за депониране на отпадъци на Регионалното депо за неопасни отпадъци (РДНО – Благоевград) по сметка на РИОСВ – Благоевград. Разходите за отчисления по чл. 64 от ЗУО са планирани при 95 лв./тон, съгласно Наредба за изменение и допълнение на Наредба № 7 от 2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци (обн., ДВ, бр. 111 от 2013 г.; изм., бр. 7 от 2017 г., изм. бр.26 от 22.03.2020 г.), като за 2024 г. размерът отново е бил 95 лв./тон.

Съгласно чл. 5 от Наредба № 7 от 2013 г., размерът на обезпеченията по чл. 60 от ЗУО (за закриване и следексплоатационни грижи на депото за неопасни отпадъци) на тон отпадък се актуализира от собственика на депото на всеки три години в съответствие с индекса на потребителските цени, публикуван в Националния статистически институт.

Към настоящия момент размерът на обезпечението по чл. 60 от ЗУО е 8,92 лв.

На 15.11.2024 г. при проведено Общото събрание на РСУО – Благоевград е взето решение размера на обезпеченията по чл. 60 от ЗУО на тон депониран отпадък на РДНО – Благоевград, обслужващо общините Благоевград, Симитли, Рила, Кочериново и Бобошево да е в размер на 11,63 лв./тон или 1200 т. х 11,63 лв. = 13 959 лв. за 2025 г.

Размерът на предвидените обезпечения по чл. 60 и отчисления по чл. 64 от ЗУО са включени в план-сметката като разход за дейностите по третиране на битовите отпадъци за сметка на таксата за битови отпадъци за 2025 г., в която подлежат на превеждане по сметката на РИОСВ – Благоевград.

**2.5.** Разходи за участие в „Регионалното сдружение за управление на отпадъците – Благоевград“ (РСУО) **– 9 185 лв., от които:**

- 3 600 лв.разходи за правна помощ на РСУО – Благоевград, споделени по-равно между всички общини – членове на Сдружението.

 С Решение на ОС на Сдружение РСУО – Благоевград от Протокол от 14.08.2024 г. е утвърдена структура на Звено за контрол по изпълнението на договорите за управление на отпадъците на РСУО – Благоевград. С оглед ефективното функциониране и обслужване на възложените на звеното дейности членовете на Сдружението приема решение, въз основа на което всяка община, член на Сдружението ще финансира разходите на същото в съотношението, утвърдено с Решение на Общото събрание на РСУО – Благоевград, проведено на 14.08.2024 г., а именно: за Община Рила 3 % финансов принос или 5 585 лв.

**2.6.** Други разходи за предоставяне на услугата – **62 534 лв., от които предвидени:**

- 27 140 лв. – разходи за държавни такси (разрешителни, такси за заустване, друго), лихви, административни санкции;

- 35 394 лв. – предвидени разходи за предоставяне на услугата, произтичащи от нормативни актове, в т.ч. и включен ДДС, на основание чл. 66, ал. 2а от ЗМДТ (нова ДВ, бр. 66/2023 г., в сила от 01.01.2023 г.).

**3. Поддържане чистотата на териториите за обществено ползване в населените места и селищните образувания в Община Рила.**

Планираните средства **за 2025 г. са в размер на 326 797 лв.**

**3.1.** За почистване от битови отпадъци на улици, площади, тротоари, градинки, алеи, паркове, зелени площи, междублоковите пространства, обособени детски площадки, други територии за обществено ползване в населените места и селищните образувания – метене, миене, събиране и транспортиране на отпадъци, включващо в себе си необходимите разходи за заплати и други възнаграждения на персонала, осигурителни вноски, издръжка (материали, постелен инвентар), са предвидени средства **в размер на 304 856 лв.**, от които:

- за заплати и други възнаграждения на персонала – 252 213 лв.;

- за осигурителни вноски – 47 563 лв.;

- за издръжка за ангажирания в дейността човешки ресурс – 5 080 лв.

**3.2.** Предвидените средства за контрол на дейностите, свързани с организиране почистването на отпадъците, в т.ч. и използване на независима система – GPS устройство, с което е снабдено 1 (едно) превозно средство в дейност „Поддържане на чистотата“ **– 199 лв.;**

**3.3.** Други разходи за предоставяне на услугата – **21 742 лв., от които:**

- 17 500 лв. за поддръжка и ремонт на превозните средства осигуряващи изпълнението на дейността,

- 3 700 лв. предвидени разходи за такси и застраховки на превозните средства и

- 542 лв. – амортизационни отчисления.

**II. Размер на Такса за битови отпадъци за 2025 г.**

На основание чл. 66, ал. 1 от ЗМДТ – действаща редакция, таксата за битови отпадъци за 2025 г. се определя в съответствие с необходимите разходи за осигуряване на услугите по събиране и извозване на битовите отпадъци, обезвреждането им в депа или други съоръжения и инсталации, както и за поддържане чистотата на териториите за обществено ползване. Таксата се определя за всяка услуга поотделно, респ. таксата за битови отпадъци се състои от три компонента, включващи такса за съответната услуга.

Наредбата за определянето и администрирането на местните такси и цени на услуги на територията на Община Рила, предвижда **три възможности за определяне размера на таксата за битови отпадъци:**

**1. В съответствие с количеството битови отпадъци** – чл. 17 от Наредбата, съобразно вида и броя на съдовете за изхвърляне на битовите отпадъци и честотата на извозване.

Методът е приложим за нежилищните имоти на предприятията, включени в границите на районите с организирано сметосъбиране и сметоизвозване. Тези имоти се обслужват от Община Рила чрез Общинско предприятие „Чистота“, на което е възложено извършване на съответните дейности. В този случай, частта от таксата, която съответства на разходите за събиране и извозване на битовите отпадъци и за обезвреждането им в депа или други съоръжения (първите два компонента на таксата), се изчислява съобразно средствата, необходими за обслужване на един съд, с определен обем, за една година, при честота на извозване, определена със Заповед на Кмета на Община Рила по чл. 63, ал. 2 от ЗМДТ.

Третият компонент на таксата – за поддържане чистотата на териториите за обществено ползване се определя пропорционално, в промили, върху по-високата стойност между данъчната оценка на имота и отчетната му стойност.

**2. Пропорционално в промили, върху основа, определена от Общински съвет на Община Рила.**

През 2025 г. за нежилищните имоти на предприятията, извън случаите на чл. 17 от наредбата, за жилищните имоти на предприятията и за имотите на гражданите, таксата за битови отпадъци ще се определя пропорционално, в промили.

Дейностите по управление на отпадъците се финансират чрез събраните средства за ТБО, дължима от данъчно задължените лица по чл. 11, във връзка с чл. 64 от ЗМДТ.

В представения проект на План-сметка (виж. Приложение № 1) са посочени средства от други източници на финансиране – натрупани средства от отчисления по чл. 60 и чл. 64 от ЗУО, в размер на 210 382 лв., с които следва да бъде намален общият размер на разходите по план-сметката, които следва да бъдат разходвани за сметка на друг източника за финансиране при спазване изискванията на ЗУО и подзаконовите нормативни актове по прилагането му. Така общият размер на разходите за ТБО **се определят на 1 066 661 лв., разпределени за трите услуги, както следва:**

**- 317 881 лв.** за услугата по събиране и транспортиране на битовите отпадъци до съоръжения и инсталации за тяхното третиране;

**- 421 983 лв.** за третиране на битовите отпадъци в съоръжения и инсталации, вкл. отчисленията по чл. 60 и чл. 64 от ЗУО за 2025 г.;

**- 326 797 лв.** за поддържане чистотата на териториите за обществено ползване в населените места и селищните образувания в общината.

Определянето на размера на таксата за битови отпадъци следва да бъде извършено, като се вземат предвид разходите в план-сметката за 2025 г., които следва да бъдат финансирани от таксата за битови отпадъци, динамиката на данъчните оценки на имотите на гражданите, респективно отчетните стойности на нежилищните имоти на предприятията, с оглед обезпечаване на услугите по сметосъбиране и сметоизвозване на битовите отпадъци, обезвреждането им в депа и/или други съоръжения и инсталации, и поддържане чистотата на териториите за обществено ползване. Предлага се размерът на таксата за битови отпадъци за 2025 г. да бъде определен, при необходимост, и при условията на чл. 8, ал. 3 от Закона за местните данъци и такси, съгласно която разпоредба, размерът на таксата може да не възстановява пълните разходи на общината по предоставяне на определена услуга, когато общинският съвет реши, че това се налага за защита на обществения интерес, като в този случай разликата между разходите и размера на таксата е за сметка на други общински приходи.

Предвид горното, е целесъобразно размерът на таксата за битови отпадъци за 2025 г. по чл. 16 от НОАМТЦУ да бъде определен, както е посочено в Приложение № 2 от настоящето предложение, а в случай на възникнала необходимост, разходите в план-сметката за 2025 г. да се дофинансират от други приходи в общинския бюджет, включително, но не само от приходи от такса за битови отпадъци за предходни отчетни периоди, платени от данъчно задължените лица през 2025 г.

Предлага се през 2025 г. таксата за събиране и извозване на битовите отпадъци за 1 (един) съд, за 1 (една) година, в лева, при честота на извозване съобразно Заповед на Кмета на Община Рила по чл. 63, ал. 2 от ЗМДТ, за предприятията упражнили правото си по чл. 17 от НОАМТЦУ, да бъде определена, както е посочено в Приложение 3 към предложения проект на решение.

Предвид гореизложеното, на основание чл. 21, ал. 2, пред. 4, във връзка с ал. 1, т. 7 от Закона за местното самоуправление и местната администрация, чл. 8, ал. 4 и чл. 66, ал. 1 от Закона за местните данъци и такси и чл. 16 от Наредба за определянето и администрирането на местните такси и цени на услуги на територията на Община Рила, предлагам Общински съвет на Община Рила да приеме следното

**ПРОЕКТО - РЕШЕНИЕ:**

На основание чл. 21, ал. 2, пред. 4, във връзка с ал. 1, т. 7 от Закона за местното самоуправление и местната администрация, чл. 8, ал. 4 и чл. 66, ал. 1 от Закона за местните данъци и такси и чл. 16 от Наредба за определянето и администрирането на местните такси и цени на услуги на територията на Община Рила, Общински съвет на Община Рила

**РЕШИ:**

**§ 1. ПРИЕМА И ОДОБРЯВА** План-сметка за относимите за календарната 2025 година разходи за извършване на дейностите по предоставяне на услугите по чл. 62 от ЗМДТ, за които се заплаща такса за битови отпадъци, за всяка от услугите и по източници на финансиране – Приложение № 1.

**§ 2. ОПРЕДЕЛЯ** годишен размер на Таксата за битови отпадъци за 2025 г., съгласно Приложение № 2.

**§ 3.** **ОПРЕДЕЛЯ** годишен размер на Таксата за битови отпадъци за 2025 г., за лицата упражнили правото си по чл. 17 от НОАМТЦУ (според количеството битови отпадъци, съобразно вида и броя на заявен/и съд/ове за съхраняването им и честота на сметоизвозване), съгласно:

**3.1.** Приложение № 3 „Цена на контейнер с вместимост 1,1 куб. м.“, включващо размера на таксата за 1 (един) съд, за 1 (една) година, в лева, при честота на извозване съобразно Заповед № РД-01-04-… от 31.10.2024 г. на Кмета на Община Рила, като цена на услугата по сметосъбиране и сметоизвозване, и обезвреждане в депа или други съоръжения на битовите отпадъци, **както и**

**3.2.** съответния промил от §2 за услугата по чл. 62, т. 3 от ЗМДТ – поддържане чистотата на териториите за обществено ползване в населените места и селищните образувания в общината.

**Приложение**:

1. План-сметка за относимите за календарната 2025 година разходи за извършване на дейностите по предоставяне на услугите по чл. 62 от ЗМДТ, за които се заплаща такса за битови отпадъци, за всяка от услугите и по източници на финансиране – Приложение № 1;

2. Размер на Таксата за битови отпадъци за 2025 г. – Приложение № 2;

3. Цена на контейнер с вместимост 1,1 куб. м. – Приложение № 3;

4. Заповед № РД-01-04-… от 31.10.2024 г. на Кмета на Община Рила.

**ВНАСЯ: ……………/п/……………….**

**Георги Кабзималски**

*Кмет на Община Рила*

**Изготвил: …………/п/………………**

**Невелина Трайкова**

*Директор Дирекция „Административно-правно обслужване и местни приходи“*